ইম্ফাল, মার্চ ২৯ : বাংলাদেশকী কুনাগাওদা সনামহি শঙলেন অমদি সোন্নপুং শাবগী উরেপ উয়ুং তম্লুনবা মীওই ১২ না শাবা টিম বাংলাদেশতা থুংবগা লোয়ননা তোঙান তোঙানবা মফমশিংদা ওক্তুনা খুদোল তম্নদুনা হরাও নুংঙাইবা ফোঙদোকখ্রে।
 ভানুবিল, মঙ্গে মখোং অমদি অতোপ্পা মফমশিংদা খুন্দাদুনা লৈরম্বা মণিপুরীশিংনা ওকপীরম্বদা পুক্নিংদা অপেনবা পোক্লদুনা মেম্বার সেক্রেটারি মাইস্নাম শিবদত্ত লুৱাংনা বাংলাদেশকী মণিপুরীশিংগী লমন তোনশিল্লে হায়খি।  লাইনিংথৌ সনামহি টেম্পল বোর্দ (এলএসতিবি) না পায়খৎলকপা মতম মতমগী থবক থৌরম পুম্নমক সার্পোট তৌবীয়ু হায়খি।  হান্নদগী লৈরবা সনামহি লাইশঙ অসিগী অচৌবা থৌগাই লৌরিবা সলারেল পুনশিফম লাইনিংথৌ সনামহি শঙলেন্দা এলএসটিবিগী মায়কৈদগী তরেৎকী শেঞ্জা তেংবাংখি।  এপ্রিল ১ দা উরেপ উয়ুং তমগদৌরিবা লাইনিংথৌ সনামহি শঙলেন অমদি সোন্নাপুং শাবগী থবক থৌরমশিং শেম শাদুনা লৈখ্রে।
 চীং তম অসিগী নুংশি লিপুন হেন্না চেৎশিনহন্নবা অচৌবা থৌদাং লৌবীরম্বা তাঙ্খুল লক্তগী লুচিংবা হান্নগী মিনিষ্টার আরভি মিংথিংনা ইখঙ খঙহৌদনা লৈখিদবদা চৎলিবা খোঙচৎ অসিগী শরুক য়ারিবা পুম্ন মক্না অৱাবা ফোঙদোকখ্রে। 